ช่วงเดือนกุมภาพันธ์ที่ผ่านมา หนูอดอาหารหลายวัน มีกินขนมเล็กน้อยกับดื่มน้ำน้อยน้ำประมาณ4วันค่ะ แล้วก็ไม่ขับถ่ายเลย หลังจากนั้นก็กลับมากินข้าวปกติ มีการขับถ่ายตอนเช้าพบว่าถ่ายเป็นเลือดค่ะเป็นประมาณ3-4วัน หลังจากนั้นก็ถ่ายปกติมาตลอด ขับถ่ายทุกเช้า สีปกติแต่รู้สึกว่าก้อนเล็กลง บางวันถ่าย2ครั้งติดกัน ครั้งแรกเป็นก้อนเล็ก ไม่แข็งขับถ่ายง่าย พอออกจากห้องน้ำเริ่มปวดท้องมีครั้งที่สองแล้วถ่ายเป็นน้ำค่ะ กลัวจะเป็นมะเร็งลำไส้หรือมะเร็งกระเพาะอาหาร
สวัสดีค่ะ อาการถ่ายเป็นเลือดดังกล่าวมานั้น สาเหตุส่วนใหญ่มักจะเกี่ยวกับปัญหาตรงบริเวณไส้ตรงหรือทวารหนักค่ะ เช่นมีริดสีดวงทวาร มีแผลปริที่ทวารหนัก ไส้ตรงหรือทวารหนักมีการอักเสบหรือติดเชื้อ เป็นต้น ซึ่งถ้ามีท้องผูกจะทำให้อาการเหล่านี้โดยเฉพาะเรื่องริดสีดวงเป็นมากขึ้น และมีถ่ายเป็นเลือดเรื้อรังได้โดยการอดอาหารมาหลายวันก่อนหน้านั้น ไม่น่าจะทำให้ขับถ่ายเป็นเลือดออกมาได้โดยตรงค่ะ ยกเว้นว่ามีกระเพาะอาหารอักเสบหรือแผลในกระเพาะอยู่เดิม แล้วกินอาหารไม่ตรงเวลา ทำให้โรคกำเริบ มีเลือดออกมา แต่เลือดที่ออกมาจากกระเพาะอาหาร เมื่อออกมาภายนอกจะเห็นเป็นสีดำยางมะตอย ไม่เห็นเป็นสีเลือดค่ะแนะนำกินอาหารให้ครบ 3 มื้อตรงเวลา ออกกำลังกายสมำเสมอ จะดีกว่าการอดอาหารไปเลย หรือกินน้อยจนผิดปกติค่ะ ขับถ่ายให้้เป็นเวลา ดื่มน้ำมากๆ กินผักผลไม้หากยังมีถ่ายเป็นเลือดเรื้อรัง ปวดหน่วงท้องหรือปวดเบ่งอุจจาระมาก ควรรีบไปพบแพทย์ค่ะ